ग्वालियर। पूर्व प्रधानमंत्री के 91वें जन्मदिन और मुख्यमंत्री शिवराज सिंह चौहान के कार्यकाल के 10 साल पूरे होने पर शुक्रवार दोपहर भाजपा के कंबल बांटे जाने के आयोजन में हंगामा हो गया। दरअसल बांटे जाने के लिए 6 हजार कंबल कम पड़ गए। कंबल खत्म हो गए तो नोट बांटे गए, लेकिन भीड़ फिर भी नहीं थमी। नतीजतन आयोजकों को घोषणा करनी पड़ी कि जिन्हें कंबल नहीं मिल सके हैं, उन्हें बाद में दिये जाएंगे।
6 की जगह पहुंचे 10 हजार
अटल जी के जन्म दिन और मुख्यमंत्री शिवराज के कार्यकाल के 10 साल पूरे होने पर भाजपा ने सेवापर्व के आयोजन की घोषणा की थी। इस मौके पर जरुरतमंदों को 6 हजार कंबल वितरित किए जाने थे। लेकिन पूर्व में ही अन्नकूट और कंबल वितरण के प्रचार-प्रसार की वजह से आयोजन में 10 हजार लोग पहुंच गए। नतीजतन मुफ्त के कंबल के लिए कूपन काउंटरों पर भीड़ टूट पड़ी, जिसे संभालना मुश्किल हो गया। हजारों लोग वंचित रह गए तो भीड़ में गुस्सा और निराशा भी पैदा हुई। बाद में आयोजकों को घोषणा करनी पड़ी कि वंचित रह गए लोगों को अगले आयोजन में कंबल मुहैया कराए जाएंगे।
आगे की स्लाइड्स में कंबल ूबांटे जाने दौरान हुई कशमकश की फोटोज....
hin_Deva hin_Deva hin_Deva hin_Deva